Мнаганожка

Мнаганожка, Папараць (Polypodium) — род папарацей сямейства мнаганожкавых.

 Батанічнае апісанне 

Шматгадовыя травяністыя эпіфітныя і наземныя расліны з доўгім галінастым карэнішчам, густа ўкрытым бурымі ланцэтнымі лускавінкамі. Вышыня звычайна 20–80 см. Скурыстае чаранковае лісце адыходзіць ад яго радамі (адсюль назва). Лісцевыя пласцінкі падоўжана-ланцэтныя, перыста-раздзельныя. Сорусы (кучкі спарангіяў) круглаватыя або авальныя, размешчаны пасярэдзіне ці па краі сегментаў ніжняга боку пласцінкі. Споры прадаўгаватыя, жоўтыя, бугрыстыя. Гаметафіт двухполы, наземны, зялёны.

 Пашырэнне 
Налічваецца 50-60 (па некаторых звестках, да 150—200) відаў, шырока распаўсюджаных амаль па ўсім зямным шары (акрамя Аўстраліі), але пераважна ў тропіках Паўночнай і Паўднёвай Амерыцы. Многія віды, якія раней адносіліся да гэтага роду, адносяць да родаў , , ,  і інш.

На Беларусі , папараць салодкая — від травяністых папарацей, які трапляецца невялікімі групамі па схілах грунтавых агаленняў берагоў рэк, азёр, радзей на пнях, паваленых дрэвах і інш.

 Значэнне і выкарыстанне 
Дубільныя (у карэнішчах змяшчаюцца таніны), дэкаратыўныя (ёсць садовыя формы), лекавыя і ядавітыя расліны. Некаторыя віды выкарыстоўваюцца ў ветэрынарыі і кулінарыі. 

 Крыніцы 

 Літаратура 


 Спасылкі 


Катэгорыя:Мнаганожкавыя